A költészet napja

Költő vagyok - mit érdekelne
engem a költészet maga?
Nem volna szép, ha égre kelne
az éji folyó csillaga.

Az idő lassan elszivárog,
nem lógok a mesék tején,
hörpintek valódi világot,
habzó éggel a tetején.

József Attila kérdése nem csak költői, hiszen a költészet maga az élet.

**A magyar költészet napját Magyarországon 1964 óta József Attila születésnapján, április 11-én ünnepeljük - természetesen nemcsak őt, hanem a költészetet, a lírát magát is.**

**De mi a költészet és miért emlékezünk meg róla?**A költészet nemcsak önkifejezés, örök titokzatosság, amely hatással van emberre és így a világ folyására, megfoghatatlan, mégis annyira élő.

**A szöveg forrása**: https://mandadb.hu/cikk/818836/A\_kolteszet\_napja letöltési idő: 2021.04.08.

**A kép forrása**: https://hu.wikipedia.org/wiki/A\_magyar\_k%C3%B6lt%C3%A9szet\_napja letöltési idő: 2021.04.08

Ebben a tanévben is a Tinódi Irodalmi pályázati felhívására remek verseket küldtetek be, ezekből válogattunk a Költészet Napjára! Olvassátok diáktársaitok írásait!



**Török Bernadett 8.b**

**A tüskék kertje**

Egy kert, ahol a virágok olyanok,

mint versben a szavak.

A hely, ahol a tüske,

örökre szívembe maradt.

Megláttál rejtőzni a fák árnya alatt.

Be mertél jönni egy kertbe,

ahol már csak a magány maradt.

Tudom, hogy te vagy a nap,

hisz a félelmem elszáll melegséged alatt.

Talán ez az, amit érzek óvó tekinteted alatt.

Szívednek ajándékoztam volna a virágot,

ami aznap nálam maradt.

De te elmentél és helyet cserélt,

a rejtelmes hold és a sugárzó nap.

Az én emlékem számodra már csak cafat maradt.

A sorsom a kezedben akadt,

mint az üvegszilánk, egy emlék lefolyása alatt.

S szívemben ez a seb örökre megmaradt.

Legyen ez az indok?

Amiért nem mutatom önmagamat.

A homokvárból, amiből már csak a por maradt.

Könnyeimmel próbáltam tapasztani,

a gyengéd por falat.

Ha bátorságom lett volna felfedni önmagamat,

lehet, egyben tartotta volna a homokból készült falat.

Az idő olyan kegyetlen, sokat változtat rajtad.

Rád nézek és könnyeim a válaszra utalnak.

Hiányzol, de emlékeimben nem hagyhatlak.

Inkább elfelejtem,

S többé már nem hibáztatlak.

Az utolsó feladatom, ami a világon maradt,

gyönyörű virágokat ültetni,

hogy később is láthasd önmagadat.

S a végső napon törött állarcom alatt,

meglátogatlak, hogy neked adjam, ami belőlem maradt.

**Oláh Kitti Katalin 8.b**

**A végzet**

Én megbíztam benne,

S ő elárult bezzeg...

Minden titkomat elmondtam

Mit magamban tartottam...

Ő volt a reményem!

Ki mellett léteztem!

Tegnap még itt volt,

Ma már halott...

Inkább itt hagyott, s elárult,

De már nem bánom!

Az együtt szőtt tervek,

Mind vele mentek!...

Ő volt a másik felem.

Ki mindig itt volt nekem!

Ma már ismét egy idegen,

Kinek már nem létezem.

Minden perc mit együtt töltöttünk,

A sok emlék mit közösen szereztünk.

Érzés mit éreztünk,

Hagytad, hogy megszűnjön!

**Radványi Tímea 8.b**

**Egy jó vers receptje**

Nem tudod, hogy írj egy jó verset?

Sebaj, itt a receptje!

Találd ki, miről szól a vers,

hogy utána pályázatot nyerj!

Ne felejtsd el a rímeket,

hogy megdobbants vele szíveket!

A ritmus is fontos,

de ne legyen túl dalos !

Kell még egy kis hasonlat,

ne túlozd el, mert az csak ronthat !

Ennyi volna egy jó vers receptje

nem sok, megy ez nevetve.

**Szalai Kinga 7.a**

**Zárt fészek nincsen**

Olykor szeretnék madár lenni,

A hideg őszből elszállni,

Előttem lebegne a cél,

Erősebb lennék, mint az acél.

Várna rám kelet és nyugat,

A forróságban gazdag napsugarak,

Szabadság szellője vinne tovább és tovább,

Oh, hidd el, nekem nem is lenne határ.

Jöjjön csak vihar és hurrikán,

A kis madár szenvedhet, de menni fog tovább,

Tolla hullhat, szárnya törhet,

Nem fog lezuhanni a mélységbe többet.

Kalitkába zárni bűn, és szenvedés,

Kérlek, a madárnak nem kell terhelés.

Északon vagy délen találni fog egy fészket,

Ahol a kismadár a maga ura lehet.